  Майя Бывальцева Удмуртиын куать сюрс пала адямилы лемтэйёс мертчиськизы. Со сярысь ивортэ Роспотребнадзорлэн элькунъя управлениезлэн пресс-службаез. Салкым куазь но зоръёс кибыосты уг кышкато. Шугадӟонэ шедем муртъёслэн лыдзы, кылем арен ӵошатыса, 1 сюрс 400 адямилы тросгес. 2017-тӥ арын эмъяськонниосы 4 сюрс 401 адями вазиськись ке вал, 2018-тӥ арын 30-тӥ куартолэзьлы — 5 сюрс 838. Тросгес луизы лемтэй кутэм быдэ вуымтэос но: миым 938 вал, туэ — 1 сюрс 278. Энцефалит висёнлы 3 сюрс 651 лемтэй эскеремын. Чер 119 учырын (3,2 процент) шараямын. Боррелиоз висёнлы 2 сюрс 804 кибыез чаклазы, чер 989-эзлэн (35,3 процент) шедьтэмын. Роспотребнадзорысь ӧнерчиос верамъя, лемтэй мертчиськон учыръёс элькунысь ваньмаз ёросъёсын пусйисько. Шугадӟонэ ӵемысьгес шедё чорыгасьёс, сад-бакча возисьёс но нюлэскын поръяны яратӥсьёс. Тегъёс: Тазалык Роспотребнадзор висён Удмуртия лемтэй инкуазь  